|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | **Вид оценка:** | |  |
| Закон за изменение и допълнение на Закона за автомобилните превози. | | **Становище по ред:** | |  |
| **Номер и дата:** | |  |
| **В отговор на №:** | | 03-00-433/21.09.2023 г. |
| **Институция:** | | Министерство на транспорта и съобщенията |
| **Диспозитив:** |  | | | |
| **Основание:** | Чл. 30б, ал. 3, т. 2, б. “а” | | от Устройствения правилник на Министерския съвет и на неговата администрация | |

|  |
| --- |
| По законодателната инициатива В изпълнение на инициативата за систематизиране на усилията за подобряване на регулаторната политика на Република България и във връзка с подхода, възприет при изработването на законодателната програма на Министерския съвет за реализиране на единни инициативи, очакваме в законопроекта да се включат предложенията за намаляване на административната тежест, обсъдени на общи срещи с представители на Изпълнителна агенция „Автомобилна администрация“ (ИААА), в съответствие с указанията на началника на политическия кабинет на министър-председателя (съгласно писмо наш рег.  №  02.05- 83 от 04.09.2023 г.).  Във връзка с поставените в оценката проблеми относно удостоверението за психологическа годност, предлагаме в обхвата на представената частична предварителна оценка на въздействието и от там и на законопроекта, да бъде разгледан и следният допълнителен проблем: *„Липса на възможност за обмен на информацията по служебен път на издадените удостоверения за психологическа годност на водачите на МПС“*.  Предлагаме чрез едновременни промени в Закона за автомобилните превози и в Закона за движение по пътищата да бъде предвидена следната постановка:   * да се установи на законово ниво, че изпълнителният директор на Изпълнителна агенция „Автомобилна администрация“ поддържа регистър на издадените от регистрираните лица удостоверения за психологическа годност. В момента ИААА вместо регистър, установен със закон, поддържа специализирания програмен продукт за поддържане на централизираната база данни за проведените изследвания, дадените заключения и издадените удостоверения за психологическа годност; * регистрираните лица вписват издадените удостоверения за психологическа годност и съответните данни за тях в регистъра чрез съответния достъп; * при подаването на заявление за издаване на свидетелство за управление на съответната категория МПС, заявителят не прилага хартиен носител на заявлението, а органите на МВР извършват служебна проверка в регистъра на ИААА.   Конкретно в Закона за движението по пътищата (ЗДП) е необходимо и изменение и допълнение в чл. 178в от ЗДП при извършване на служебна проверка от страна на Министерство на вътрешните работи в централизираната база данни на ИААА при наличието на положително заключение за психологическа годност.  Решаването на поставения проблем ще осигури пълнота на законовата уредба относно въвеждането на служебно удостоверяване на обстоятелството за наличието на положително заключение за психологическа годност, гражданите ще престанат да изпълняват функциите на куриери между двете институции, ще се ограничат предпоставките за злоупотреби и ще се улесни процедурата по издаване и подмяна на свидетелство за управление на МПС в частта предоставяне на удостоверение за психологическа годност. Създаването на регистър на издадените удостоверения за психологическа годност ще осигури съответствие с изискванията на Закона за електронното управление.  Изразяваме готовност за съдействие при формулиране на разпоредбите, преди стартирането на съгласувателната процедура по чл.32 от УПМСНА. Относно раздел 4 „Варианти на действие. Анализ на въздействията:” Напомняме, че икономическите, социални, екологични и други въздействия трябва да бъдат подробно анализирани, като се посочат положителните въздействия (ползите) и отрицателните въздействия (разходите) за всяка заинтересована страна, съгласно препоръките от [Ръководството за извършване на предварителна оценка на въздействието](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр. 28-37).  Обръщаме внимание, че анализът на въздействията представлява оценяването им спрямо текущото състояние в качествено, количествено или парично изражение. Ако количествената оценка е невъзможна или неефективна следва да се поясни защо. Относно раздел 11 „Информационни източници“ : В този раздел се посочат хиперлинкове на източниците на информация за извършване на оценката, които са достъпни в интернет. Относно извършване на последваща оценка на въздействието: За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.  \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ**  **„МОДЕРНИЗАЦИЯ НА АДМИНИСТРАЦИЯТА“ В**  **АДМИНИСТРАЦИЯТА НА МИНИСТЕРСКИЯ СЪВЕТ**  **ИСКРЕН ИВАНОВ** |